Sendadaauga

=**A SENDA DA AUGA**=

O Camiño da auga de Redondela correspóndese cun camiño accesorio á canle que transportaba auga desde o Encoro de Eiras (Concello de Fornelos de Montes) para abastecer a cidade de Vigo. A condución da auga atravesa os concellos de Fornelos de Montes, Soutomaior, Pazos de Borbén e Redondela antes de chegar a Vigo. En Redondela percorre un total de 23 km, polas parroquias de Chapela, Trasmaño, Cedeira, Negros, Cabeiro, Vilar de Infesta, Saxamonde, Quintela e Reboreda. Este roteiro ten un gran valor ecolóxico e natural e o seu percorrido amósanos infinidade de paisaxes: desde as terras de cultivo e núcleos poboados, ata zonas de bosque con distinta composición (piñeirais, carballeiras, eucaliptais e bosque ripícola asociado aos regatos) Resulta ademais un mirador excepcional da ría de Vigo, desde o cal se obteñen unhas vistas privilexiadas da Enseada de San Szimón (Rede Natura, 2001), da Península do Morrazo, das Illas Cíes, dos concellos de Pazos de Borbén e Soutomaior… Por ser un camiño asociado a unha tubaria de tan longo percorrido ten unha característica que o fai único: carece de pendentes, polo que pode ser empregado por persoas con mobilidade reducida. Trátase dunha senda verde na que se realizaron plantacións de distintas especies autóctonas arbóreas e arbustivas, sinalizadas e dotadas de paneis interpretativos, con áreas de descanso e fontes en todo o seu percorrido, co fin de facilitar. (FONTE: http://www.turismoredondela.es/gal_n_rutadaauga.php)